ทองคำพุ่ง 21.6 ดอลล์
สัญญาทองคำตลาดนิวยอร์กปิดพุ่งขึ้น นักลงทุนคลายวิตกหนี้ยุโรป
13 ต.ค. 2554

สัญญาทองคำตลาดนิวยอร์กปิดพุ่งขึ้น นักลงทุนคลายวิตกหนี้ยุโรป 
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 21.6 ดอลลาร์/ออนซ์ หรือ 1.3% ปิดที่ 1,682.6 ดอลลาร์/ออนซ์
สัญญาทองคำได้แรงหนุนจากการที่นักลงทุนมีมุมมองในด้านบวกต่อแนวทางแก้ปัญหาหนี้ยุโรป หลังจากนายบาร์โรโซน ประธานอีซีได้ประกาศแผนการเพิ่มทุนให้กับธนาคารในยุโรปที่ประสบปัญหา 
นอกจากนี้ สัญญาทองคำยังได้แรงหนุนจากการอ่อนค่าของดอลลาร์สหรัฐ โดยดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ ร่วงลง 0.8% มาอยู่ที่ระดับ 76.98% ซึ่งการอ่อนค่าของดอลลาร์สหรัฐจะทำให้สัญญาสินค้าโภคภัณฑ์มีราคาถูกลงสำหรับนักลงทุนที่ถือสกุลเงินอื่นๆ